stanford-oval/wikipedia huggingface dataset:
ธิติมา ประทุมทิพย์
ผลงานเพลง > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| Extramild |  ออกจำหน่าย: 28 กันยายน พ.ศ. 2543  สังกัด: กรีนบีนส์ (จีเอ็มเอ็ม แกรมมี่)  รูปแบบ: เทป, ซีดี |  เสียงของหัวใจ  กระต่ายตื่นตูม  ฉันขอโทษ  อย่างมากก็รักกัน  จะรักฉันถึงเมื่อไหร่  สงสัย  เหมือนไม่มีใคร  น่ารักแล้วรักมั้ย  จดหมายจากพระจันทร์  เรื่องราวที่ขาดหาย  เสียงของหัวใจ (Acoustic Version) |
| Green Room |  ออกจำหน่าย: 29 พฤษภาคม พ.ศ. 2544  สังกัด: กรีนบีนส์ (จีเอ็มเอ็ม แกรมมี่)  รูปแบบ: เทป, ซีดี, วีซีดี คาราโอเกะ |  เก็บใจ  ดาว  ฝากรัก  ตัวปลอม  เงาที่หายไป  ฝันกลางวัน  ขอให้โชคดี  ขอจันทร์  รบกวนมารักกัน  แทนคำนั้น  ไม่เคยไม่คิดถึง  ยังไม่ชิน |
| Nice Time |  ออกจำหน่าย: 30 พฤษภาคม พ.ศ. 2545  สังกัด: กรีนบีนส์ (จีเอ็มเอ็ม แกรมมี่)  รูปแบบ: เทป, ซีดี, วีซีดี คาราโอเกะ |  สวยน้อยหน่อย  ทุกลมหายใจ  เจ็บซ้ำซ้ำ  คำถามจากเพื่อนเก่า  สวยกว่าแสงดาว  ไม่ต้องไปทะเล  เรื่องเก่าเล่าใหม่  แววตาคู่นั้น  อยากเป็นคนเดิม  เขาคงชื่นใจ  กับคนเช่นเธอ |
| Bloom |  ออกจำหน่าย: 26 มิถุนายน พ.ศ. 2548  สังกัด: ลักษ์มิวสิก (จีเอ็มเอ็ม แกรมมี่)  รูปแบบ: เทป, ซีดี, วีซีดี คาราโอเกะ |  เลือกเป็นคนที่รักเธอ  ไม่คิดเสียใจ  เรื่องสมมุติ  อยากรักเท่าที่อยากรู้  ให้โอกาสไหมเธอ  Bloom  ความจริง  ฉันรู้  ไม่อยากเข้าข้างตัวเอง  แทนทุกคำ  อีกวันที่ไม่มีเธอ  ใต้แสงจันทร์ |
ผลงานเพลง > คูณสามซูเปอร์แก๊งค์ > อัลบั้ม X3 Super Gang วางแผง 30 ก.ย. 40

ซิงเกิลเดี่ยว
รักเลย
ฝันไป...หรือเปล่า
ปล่อยมือ
ผลงานเพลง > คูณสามซูเปอร์แก๊งค์ > อัลบั้ม คูณ 3 ช่อง 2 วางแผง 21 พ.ค. 41

ซิงเกิลเดี่ยว
เปิดปุ๊ป-ติดปั๊ป
ตกข่าว
จากสายตา - จากหัวใจ
เพลงรัก
ผลงานเพลง > โปรเจกต์พิเศษ > อัลบั้ม ดิน ฟ้า อารมณ์ วางแผง 23 ก.ย. 42

โปรเจกต์พิเศษโดยการดึงตัวศิลปิน  "แอน ธิติมา" จับคู่กับ รสวันต์ ดวงสร้อยทอง หรือ โอ๋ เป็นศิลปินดูโอภายใต้ชื่อ "โอ๋-แอน" กับอัลบั้ม "ดิน ฟ้า อารมณ์"
ซิงเกิล
โลกยังหมุน
หูฝาด
ขอกลับด้วยคน
พรุ่งนี้เธอจะมา
ผลงานเพลง > โปรเจกต์พิเศษ > อัลบั้ม ปั่น Be Cool วางแผง 25 ก.ย. 44

อัลบั้ม ปั่น Be Cool แอน ธิติมา มีส่วนร่วมในการร้องเพลงคู่ ภายใต้ชื่อ "ปั่น-แอน"
ซิงเกิล
คือรัก
ผลงานเพลง > โปรเจกต์พิเศษ > อัลบั้ม Fullmoon Duet วางแผง 25 มี.ค. 46

อัลบั้ม Fullmoon Duet เป็นโปรเจกต์พิเศษที่แกรมมี่จับคู่แอนร้องเพลงกับ ปิงปอง ศิรศักดิ์ อิทธิพลพาณิชย์
ซิงเกิล
ได้ยินไหมพระจันทร์
แค่คนที่รักเธอ
ล้านคำขอโทษ
ต่างคนต่างรู้
แทนใจ
ผลงานเพลง > ซิงเกิล

"ไม่มีอีกแล้ว" (อัลบั้ม X-Change) พ.ศ. 2542
"รักเธอที่สุด" (อัลบั้ม X-Change) พ.ศ. 2542
"ฝันดี" (อัลบั้ม The 4 Wonders) พ.ศ. 2542
"La La La รักเธอ" (อัลบั้ม Meeting 2) พ.ศ. 2546
"ทดแทนได้ทุกอย่าง" (อัลบั้ม Meeting 2) พ.ศ. 2546
"It might be you" (อัลบั้ม Your Songs 1) พ.ศ. 2546
"ศรัทธา" (อัลบั้ม The Living Room Project 2) พ.ศ. 2547
"ฉันเองก็เสียใจ" (อัลบั้ม Extra Gift) พ.ศ. 2549
"ปวดใจ" (อัลบั้ม Extra Gift) พ.ศ. 2549
"เจ้าหญิงของเรา" พ.ศ. 2551
"ยังเป็นฉันอยู่หรือเปล่า" พ.ศ. 2551
"ไม่ใช่เรื่องบังเอิญ" พ.ศ. 2552
"ที่รักของใครสักคน" (Extended Version) (ร้องร่วมกับ เต้ วิทย์สรัช) พ.ศ. 2552
"คนไม่น่าสงสาร" (อัลบั้ม Club friday) พ.ศ. 2555
"ผิดเพราะรัก" (อัลบั้ม Forever Love Songs) พ.ศ. 2553
"ดีอย่างไร" (Chill Version) พ.ศ. 2553
"คนแบบฉัน" (อัลบั้ม Sweet Sunday) พ.ศ. 2553
"ไว้ใจ" (อัลบั้ม Sweet Sunday) พ.ศ. 2553
"ผ่านมาให้แค่จำ" พ.ศ. 2557 (ต้นฉบับ: พีท พีระ เทศวิศาล)
"พูดคนเดียว" พ.ศ. 2557 (ซิงเกิ้ลใหม่ภายใต้สังกัด โมโน มิวสิค)
"ที่รัก" (อัลบั้ม The Ladies รู้ทันผู้ชาย รู้ใจผู้หญิง) พ.ศ. 2558
"ไม่ได้หรอก" (อัลบั้ม Between Hello & Goodbye) พ.ศ. 2558
ผลงานเพลง > อัลบั้มที่มีส่วนร่วม

"The 4 Wonders" (ศิลปินกลุ่มในชื่อThe 4 Wonders)
"Meeting Again" (รวมศิลปิน)
"Your Songs" (รวมศิลปิน)
"Your Songs #2" (รวมศิลปิน)
"Sleepless Society by Narongvit" (รวมศิลปิน)
"Behind the songs by เอิ้น พิยะดา" (รวมศิลปิน) พ.ศ. 2549
" เสนาหอย ดำจัง" (รวมศิลปิน)
"Extra Gift" (รวมศิลปิน)
"Remind" (รวมศิลปิน) พ.ศ. 2550
"Forever Love Songs" (รวมศิลปิน)
"Sweet Sunday" (รวมศิลปิน)
"The Emotions" (แอน ธิติมา/แนน วาทิยา รวยนิรัตน์/กิ่ง เหมือนแพร พานะบุตร The Star)
"Summer Hippie" (รวมศิลปิน) พ.ศ. 2554
ผลงานเพลง > เพลงรับเชิญ

theBOYKOR - ไม่ได้หรอก
ผลงานเพลง > อัลบั้มรวมเพลงฮิต แอน ธิติมา

"The Best Selected of Ann" พ.ศ. 2545
"Love Anniversary" พ.ศ. 2547
Forever Love Hits by แอน ธิติมา พ.ศ. 2554
ผลงานเพลง > เพลงประกอบละคร-ภาพยนตร์

เพลงประกอบละครเรื่อง "คู่รัก" (เพลง รักใช่ไหม)
เพลงประกอบละครเรื่อง "น้ำใสใจจริง" (เพลง แลกใจ)
เพลงประกอบละครเรื่อง "วิวาห์พาวุ่น" (เพลง กันและกัน) ร่วมกับ ศิรศักดิ์ อิทธิพลพาณิชย์
เพลงประกอบเกม Audition  (เพลง ความรักฉันคือเธอ)
เพลงประกอบหนังสือ มิวส์กับหมู่ดาวกีตาร์ (เพลง โปสการ์ดจากคนไกล)
เพลงประกอบละครเรื่อง "ฟ้าสวยเลนส์ใส" (เพลง รักก็คือรัก)
เพลงประกอบภาพยนตร์ บ้านฉัน ตลกไว้ก่อน (พ่อสอนไว้) (เพลง อธิษฐาน)
เพลงประกอบละคร แม่ค้าขนมหวาน (เพลง หนึ่งนาทีที่ยาวนาน)
อัลบั้มเพลงประกอบละคร 365 วันแห่งรัก (รวมศิลปิน)
เพลงประกอบละคร "ปัญญาชนก้นครัว" (เพลง โปรดไว้ใจ)
เพลงประกอบคอนเสิร์ต "I love you ณ ทะเล" (เพลง I love you ณ ทะเล)
เพลงประกอบละคร "พลับพลึงสีชมพู" (เพลง พบรัก)
เพลงประกอบละคร "กาลครั้งหนึ่งในหัวใจ" (เพลง ขอเพียงได้เจอ)
เพลงประกอบละคร Princess Hours Thailand รักวุ่น ๆ เจ้าหญิงจอมจุ้น (เพลง นี่แหละความรัก)
เพลงประกอบละคร Princess Hours Thailand รักวุ่น ๆ เจ้าหญิงจอมจุ้น (เพลง มีคำอื่นอีกไหม)
เพลงประกอบละคร ตกกระไดหัวใจพลอยโจน (เพลง ตก (Falling))
เพลงประกอบละคร "ณภัทร" (เพลง โปรดไว้ใจ)
ผลงานเพลง > การแต่งเพลง

แต่งเพลง แรงดึงดูด ในอัลบั้ม Happy Story
แต่งทำนองเพลง เตียงเดียวกันฝันถึงใคร ในอัลบั้ม Sleepless Society 2
แต่งเนื้อร้องและทำนอง 4 เพลงในอัลบั้ม Bloom
ผลงานเพลง > คอนเสิร์ต

มินิคอนเสิร์ต เสียงใสใจสวย (อัลบั้ม Extramild)
Sleepless Society Concert
Ann Thitima's 10th Anniversary “Story of Love” Concert by DHC
Love Song @ Sea Concert
Green Concert#12 Greenwave's The Greatest Songs
First Live Concert เพราะชีวิตมีก้าวแรก
I love you ณ ทะเล
Summer Hippie
Green Concert#15 Club Friday based on true story by เอิ้น พิยะดา
“GRAMMY HAPPY FACE TIVAL” ตอน “PARTY REUNION CONCERT” (2556)
Grammy X RS : 2K Celebration Concert (2566)
ผลงานการแสดง > ละครโทรทัศน์

| ปี พ> ศ. | เรื่อง | รับบทเป็น |
| --- | --- | --- |
| พ.ศ. 2540 | 3 หนุ่ม 3 มุม | รับเชิญ |
| พ.ศ. 2548 | ปิ๊ง | ยูมิจัง |
ผลงานการแสดง > ผลงานอื่น

แสดงมิวสิกวีดีโอเพลง "ซ่อมซะให้เข็ด" ของ ธงไชย แมคอินไตย์
แสดงโฆษณาหมากฝรั่ง ลอตเต้
พิธีกรรายการ ทีน เซ็นเตอร์
พิธีกรรายการ "ฟ้ากว้างทางไกล" ช่วง เยี่ยมเยือนเพื่อนบ้าน ที่ประเทศ มาเลเซีย
ผลงานการแสดง > การประกวด

ยุวชนชิงชนะเลิศแห่งประเทศไทย
Subaru Awards
Johnny Walker Star Search
มัสยิดหนิวเจีย

| มัสยิดหนิวเจีย |
| --- | --- |
牛街清真寺

ศาสนา
ศาสนา: มุสลิมนิกายซุนนี
ที่ตั้ง
ที่ตั้ง: หนิวเจีย, ซีเจิง, ปักกิ่ง, ประเทศจีน
ที่ตั้งในเขตศูนย์กลางปักกิ่งแสดงแผนที่เขตศูนย์กลางปักกิ่งมัสยิดหนิวเจีย (ปักกิ่ง)แสดงแผนที่ปักกิ่ง
พิกัดภูมิศาสตร์: 39°53′04″N 116°21′29″E﻿ / ﻿39.88444°N 116.35806°E﻿ / 39.88444; 116.35806
สถาปัตยกรรม
ประเภท: มัสยิด
รูปแบบ: จีน
ลงเสาเข็ม: ค.ศ.996
ความจุ: 1,000 คน
มัสยิดหนิวเจีย (จีนตัวย่อ: 牛街礼拜寺; จีนตัวเต็ม: 牛街禮拜寺; พินอิน: Niújiē lǐbàisì) เป็นมัสยิดที่เก่าแก่ที่สุดในปักกิ่ง ประเทศจีน สร้างขึ้นเมื่อ ค.ศ. 996 ได้บูรณปฏิสังขรณ์และต่อมาก็ได้ขยับขยายในรัชสมัยของจักรพรรดิคังซีแห่งราชวงศ์ชิง
มัสยิดนี้ตั้งอยู่ในเขตเซวียนอู่ของปักกิ่ง เป็นศูนย์กลางทางศาสนาของมุสลิมกว่าหมื่นคนจากบริเวณใกล้เคียง และเป็นมัสยิดที่ใหญ่ที่สุดและเก่าแก่ที่สุดในปักกิ่ง ทำให้เขตเซวียนอู่เป็นเขตที่มีมุสลิมอาศัยอยู่มากที่สุดในปักกิ่งด้วย
มัสยิดหนิวเจียครอบคลุมเนื้อที่ประมาณ 6,000 ตารางเมตร มัสยิดมีลักษณะวัฒนธรรมผสมระหว่างอิสลามกับจีน สถาปัตยกรรมภายนอกแสดงให้เห็นถึงอิทธิพลของวัฒนธรรมจีนแบบดั้งเดิม ในขณะที่ภายในส่วนใหญ่ตกแต่งในแบบของอิสลาม อาคารมัสยิดซึ่งสร้างด้วยไม้ซุงเป็นแหล่งที่ตั้งอนุสรณ์สถานและแผ่นจารึกต่าง ๆ เช่นแผ่นจารึกพระราชกฤษฎีกาของจักรพรรดิที่ประกาศใช้เมื่อ ค.ศ. 1694 ในช่วงราชวงศ์ชิง
ประวัติ

มัสยิดหนิวเจียสร้างขึ้นเมื่อ ค.ศ. 996 ในช่วงราชวงศ์เหลียว เนื่องจากชุมชนมุสลิมในท้องที่ขณะนั้นถูกห้ามมิให้สร้างมัสยิดด้วยสถาปัตยกรรมอื่นนอกเหนือไปจากแบบจีนดั้งเดิม ซึ่งได้รับการยกเว้นเพียงอักษรวิจิตรของภาษาอาหรับที่ให้นำมาใช้ได้ มัสยิดนี้บูรณปฏิสังขรณ์ขึ้นใหม่เมื่อ ค.ศ. 1442 ในช่วงราชวงศ์หมิง และขยับขยายเพิ่มเติมเมื่อ ค.ศ. 1696 ในช่วงราชวงศ์ชิง ปัจจุบันเป็นมัสยิดหลักแห่งหนึ่งของประเทศจีนในแถบภาคเหนือ
มัสยิดนี้เคยบูรณปฏิสังขรณ์มาแล้วสามครั้งตั้งแต่การก่อตั้งสาธารณรัฐประชาชนจีนใน ค.ศ. 1949 ได้แก่ ค.ศ. 1955, 1979 และ 1996 ตามลำดับ
ซุ้มประตูด้านหน้า
โถงกลาง
หลุมศพในบริเวณมัสยิด
ภิกษุณีจิ้งเจี่ยน

ภิกษุณีจิ้งเจี่ยน หรือ จิงเจียน เป็นภิกษุณีรูปแรกของประเทศจีน แห่งอารามจู๋หลินซื่อ เมืองลั่วหยาง
ประวัติ

ภิกษุณีจิ้งเจี่ยนมีชื่อเดิมว่า หลิงยี่ แซ่จุง เป็นชาวเมืองเปิงเจิง บิดาแซ่ตัน เคยดำรงตำแหน่งข้าหลวงแห่งเมืองหวูเว่ จิ้งเจี่ยนเป็นผู้สนใจในการศึกษาเล่าเรียนมาแต่เด็ก เธอเป็นหม้ายตั้งแต่อายุยังน้อย และด้วยฐานะครอบครัวที่ยากจน เธอจึงรับจ้างสอนพิเศษให้แก่ลูกข้าราชการต่างๆโดยสอนดนตรี และการอ่านเขียน ต่อมา เมื่อเธอได้ฟังเกี่ยวกับคำสอนในพุทธศาสนา เธอจึงเกิดศรัทธา แต่ไม่สามารถหาอาจารย์ที่จะสอนเธอได้ ในเวลาต่อมา เมื่อเธอได้พบกับภิกษุฟาซื่อ ซึ่งเป็นอาจารย์ที่รอบรู้ในพุทธศาสนา และได้สร้างวัดขึ้นที่ประตูเมืองด้านตะวันตกของเมืองหลวงในสมัยเจียนซิง จิ้งเจี่ยนจึงไปนมัสการพระอาจารย์รูปนี้ ซึ่งเป็นผู้สอนธรรมะแก่เธอ ทำให้เธอเป็นผู้มีความตื่นในทางจิตวิญญาณ เธอได้ไตร่ตรองว่าเธอควรแสวงหาผลประโยชน์ในทางธรรมในขณะที่เธอยังมีสุขภาพดีอยู่และร่างกายแข็งแรง เธอจึงยืมพระสูตรในทางพุทธศาสนาจากพระอาจารย์ และเริ่มต้นศึกษาพระธรรมอย่างจริงจัง จนเข้าใจหลักธรรมในพุทธศาสนา
ปลงผม

จิ้งเจี่ยนได้เดินทางไปติดต่อถามวิธีบวชภิกษุณีและข้อวัตรจากนั้นจิ้งเจี่ยนได้ตัดสินใจปลงผมและขอรับศีล 10 จากพระอุปัชฌาย์ มีผู้หญิงร่วมบวชพร้อมเธอ24คนแล้วก่อตั้งอารามจู๋หลินซื่อ(วัดป่าไผ่) ในขณะเดียวกันเธอก็สอนธรรม มีท่าทีสง่าผ่าเผย คือการปฏิบัติทางสายกลางเป็นผู้มีจริยวัตรมั่นคงในธรรม
อุปสมบท

ท่านได้อุปสมบทอย่างเป็นทางการ กลางน้ำพร้อมกับภิกษุณีอีก 3 รูป ปรากฏว่ามีกลิ่นหอมประหลาด ซึ่งว่ากันว่าเป็นการสรรเสริญคุณธรรมของภิกษุณีจิ้งเจี่ยน ภิกษุณีจิ้งเจี่ยนยังคงสอนและเผยแพร่ธรรมจนมีผู้คนศรัทธามากมาย
บังเกิดปาฏิหาริย์ อำลาขึ้นฟ้า

ในปลายปีสมัยเฉิงปิง(พ.ศ. 900-904)ประชาชนได้กลิ่นหอมประหลาดนั้นอีกครั้ง และปรากฏมีควันสีแดงลอยกลางอากาศในเวลาเดียวกัน มีผู้หญิงถือดอกไม้หลากสีในมือ ได้ลอยมาจากอากาศ ภิกษุณีจิ้งเจี่ยนดีใจที่ได้พบหญิงคนนี้ ท่านจึงได้กล่าวกับภิกษุณีรูปอื่นว่า ดูแลตัวของท่านเองให้ดีในอนาคต ฉันจะลาพวกท่านไปแล้วละ เมื่อกล่าวอำลาจบ ภิกษุณีจิ้งเจี่ยนก็ลอยขึ้นไปในอากาศ ทางที่ท่านล่องลอยขึ้นไปนั้น มองดูเหมือนสายรุ้งที่พุ่งตรงขึ้นไปในฟากฟ้า ในปีที่จากไปท่านอายุได้ 70 พรรษา
ปริ๊นซ์ ออฟ เทนนิส (ฤดูกาลที่ 1 และ 2)

สองฤดูกาลแรกของซีรีส์อนิเมะเรื่อง ปริ๊นซ์ ออฟ เทนนิส กำกับโดย ทากายูกิ ฮามานะ แอนิเมชั่นโดย Trans Arts และอำนวยการสร้างโดย Nihon Ad Systems, J.C.Staff และ Production I.G. ตอนแรกออกอากาศทางสถานีโทรทัศน์โตเกียวภาคพื้นดินของญี่ปุ่นตั้งแต่เดือนตุลาคม 2544 ถึงตุลาคม 2545 อนิเมะเรื่องนี้ดัดแปลงมาจากการ์ตูนเรื่อง Prince of Tennis ของ ทาเกชิ โคโนมิ ที่สร้างขึ้นในปี 2000 และเรื่องราวเกี่ยวกับนักเทนนิสอัจฉริยะอายุ 12 ปีที่ชื่อ เอจิเซ็น เรียวมะ ที่ย้ายกลับไปญี่ปุ่นบ้านเกิดเพื่อไปเรียนโรงเรียนเก่าของพ่อ โรงเรียนเซชุน โรงเรียนมัธยมเอกชนที่มีชื่อเสียงด้านทีมเทนนิสที่แข็งแกร่ง
แหล่งข้อมูลอื่น

Official Prince of Tennis website (ในภาษาญี่ปุ่น)
TV Tokyo's Prince of Tennis website (ในภาษาญี่ปุ่น)
มินาโมโตะ โนะ โยริอิเอะ

| มินาโมโตะ โยริอิเอะ 源頼家 |
| --- | --- |
ภาพวาดของโชกุนโยะริอิเอะ
โชกุนแห่งคะมะกุระ
พ.ศ. 1745 - 1746
ผู้สำเร็จราชการ: โฮโจ โทะคิมะซะ
ก่อนหน้า: มินาโมโตะ โนะ โยริโตโมะ
ถัดไป: มินาโมโตะ โนะ ซาเนโตโมะ
ข้อมูลส่วนบุคคล
เกิด: 11 กันยายน ค.ศ. 1182(1182-09-11)
อสัญกรรม: 14 สิงหาคม ค.ศ. 1204 (21 ปี 337 วัน)
บิดา: มินาโมโตะ โนะ โยริโตโมะ
มารดา: โฮโจ มะซะโกะ
บุตร-ธิดา: มินาโมโตะ โนะ อิจิมัง   มินาโมโตะ โนะ โยชินาริ   มินาโมโตะ โนะ เซ็นจุ
ตระกูล: มินะโมะโตะ
ด ค ก
มินาโมโตะ โนะ โยริอิเอะ (ญี่ปุ่น: みなもと の よりいえ Minamoto no Yoriie หรือ 源頼家 Minamoto Yoriie) หรือ โยริอิเอะแห่งมินาโมโตะ เป็นโชกุนคนที่สอง แห่งรัฐบาลโชกุนคะมะกุระ ดำรงตำแหน่งโชกุนตั้งแต่ปี ค.ศ. 1202 - 1203 แต่ตั้งแต่ยุคสมัยของเขาเป็นต้นไป อำนาจการปกครองแผ่นดิน ก็ตกไปอยู่กับตระกูลโฮโจ
ในยุคของเขาอำนาจทั้งหมดตกไปอยู่ที่ โฮโจ โทะคิมะซะ ผู้ซึ่งเป็นตาของเขา ซึ่งได้บังคับให้เขาสถาปนาตำแหน่งชิกเก็ง (ผู้สำเร็จราชการแทนโชกุน)
ข้อมูลเพิ่มเติม

Ōmachi, by the Kamakura Citizen's Net, accessed on September 30, 2008
| ก่อนหน้า |  | มินาโมโตะ โนะ โยริอิเอะ |  | ถัดไป |
| --- | --- | --- | --- | --- |
| มินะโมะโตะ โนะ โยะริโตะโมะ |  |   โชกุนแห่งคะมะกุระบะกุฟุ  (ค.ศ. 1202 – 1203) |  | มินะโมะโตะ โนะ ซะเนะโตะโมะ |
ภาษาทัวเร็ก

| ภาษาทัวเร็ก |
| --- | --- |
กลุ่มเชื้อชาติ:: ชาวทัวเร็ก
ภูมิภาค:: ทะเลทรายสะฮาราและซาเฮล
การจําแนกทางภาษาศาสตร์:: แอโฟรเอชีแอติกเบอร์เบอร์ภาษาทัวเร็ก
กลุ่มย่อย::   Tamahaq  Tamasheq  Air Tamajeq  Tawellemet  
ISO 639-2 / 5:: tmh
ISO 639-3:: tmh
กลอตโตลอก:: tuar1240

ภาษาทัวเร็ก (อักษรโรมัน: Tuareg, ภาษาอังกฤษ:  /ˈtwɑːrɛɡ/}) หรือภาษาทามาเช็ก  (Tamasheq, /ˈtæməʃɛk/, Tamajaq, ⵜⴰⵎⴰⵌⴰⵆ Tamahaq) เป็นภาษาที่มีความใกล้ชิดกับภาษาและภาษาย่อยในกลุ่มภาษาเบอร์เบอร์ พูดโดยชาวเบอร์เบอร์ทัวเร็กในมาลี ไนเจอร์ แอลจีเรีย ลิเบีย และ บูร์กินาฟาโซ และมีผู้พูดเล็กน้อยในชาด
อักขรวิธี

ภาษาทัวเร็กอาจเขียนด้วยอักษรทิฟินาคโบราณ (ลิเบีย-เบอร์เบอร์), อักษรละติน หรืออักษรอาหรับ ระบบ DNAFLA เป็นระบบมาตรฐานสำหรับการเขียนด้วยอักษรละตินในมาลีและบูร์กินาฟาโซ ในขณะที่ในไนเจอร์มีระบบที่ต่างออกไป มีความผันแปรในการใช้อักษรอาหรับและอักษรทิฟินาค
อักษรทิฟินาคมีการใช้ที่จำกัด ใช้ในการเขียนมนต์คาถาลงบนใบปาล์ม และใช้ในการเขียนข้อความ อักษรอาหรับส่วนใหญ่ใช้งานโดยชาวเผ่าที่มีส่วนเกี่ยวข้องกับการเรียนรู้ศาสนาอิสลาม และไม่ค่อยมีใครทราบถึงขนบธรรมเนียมในเรื่องนี้
| DNAFLA (มาลี) | ไนเจอร์ | อักษรทิฟินาค | อักษรทิฟินาค (ยูนิโคด) | อักษรเปอร์เซีย-อาหรับ |
| --- | --- | --- | --- | --- |
| a | a |  |  |  |
|  | â |  |  |  |
| ă | ă |  |  |  |
| ǝ | ǝ |  |  |  |
| b | b |  | ⵀ | ب |
(ḅ): 
|  | c |  |  |  |
| d | d |  | ⴷ | د |
| ḍ | ḍ |  | ⴹ | ض |
| e | e |  |  |  |
|  | ê |  |  |  |
| f | f |  | ⴼ | ف |
| g | g |  | ⴳ | گ ݣ‎ |
| i | i |  |  |  |
|  | î |  |  |  |
| j | j |  | ⴶ | چ |
|  | ǰ |  |  |  |
| ɣ | ɣ |  | ⵗ | غ |
| h | h |  | ⵂ | ه |
| k | k |  | ⴾ | ک |
| l | l |  | ⵍ | ل |
| ḷ | ḷ |  |  |  |
| m | m |  | ⵎ | م |
| n | n |  | ⵏ | ن |
| ŋ | ŋ |  |  |  |
| o | o |  |  |  |
|  | ô |  |  |  |
| q | q |   | ⵆ, ⵈ | ق |
| r | r |  | ⵔ | ر |
| s | s |  | ⵙ | س |
| ṣ | ṣ |  | ⵚ | ص |
| š (ʃ) | š |  | ⵛ | ش |
| t | t |  | ⵜ | ت |
| ṭ | ṭ |  | ⵟ | ط |
| u | u |  |  |  |
|  | û |  |  |  |
| w | w |  | ⵓ | و |
| x | x |  | ⵅ | خ |
| y | y |   | ⵢ, ⵉ | ي |
| z | z |   | ⵌ, ⵣ | ز |
| ẓ | ẓ |  | ⵥ | ظ |
| ž (ʒ) | ǧ |  | ⵊ | ج |
| ḥ |  |  | ⵆ | ح |
| (ʕ) |  |  | ⵄ | ع |
ระบบ DNAFLA ไม่แสดงสระเสียงสั้นที่เริ่มต้นคำ แต่ใช้เครื่องหมาย < dd⟩ (เช่น ⟨Tămašăɣt⟩ สำหรับ [tămašăq])
ในบูร์กินาฟาโซมีแนวโน้มจะใช้อักษรห่วงแบบที่ใช้เขียน ภาษาฟูลา เช่น ⟨ɗ ƭ⟩
บรรณานุกรม

Christiansen, Niels; Christiansen, Regula (2002). "Some verb morphology features of Tadaksahak". SIL Electronic Working Papers. Dallas: SIL International.
Heath, Jeffrey (2005). A grammar of Tamashek (Tuareg of Mali). Walter de Gruyter. p. 745. ISBN 3-11-018484-2.
Sudlow, David (2001). The Tamasheq of North-East Burkina Faso. Köln: Rüdiger Köppe Verlag. คลังข้อมูลเก่าเก็บจากแหล่งเดิมเมื่อ 2010-06-07. สืบค้นเมื่อ 2012-04-20.
แหล่งข้อมูลอื่น

Souag, L.: Writing Berber Languages
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data
มานิกพิกซีดรีมเกิร์ล

มานิกพิกซีดรีมเกิร์ล  (Manic Pixie Dream Girl หรือ MPDG)  เป็นตัวละครขนบนิยม (Stock character) ประเภทหนึ่งใน ภาพยนตร์ โดยนักวิจารณ์ภาพยนตร์ เนธาน ราบิน เป็นผู้บัญญัติศัพท์นี้ขึ้นหลังจากได้ชมตัวละครของ เคิร์สเตน ดันสท์ ใน อลิซาเบธทาวน์ (พ.ศ. 2548) และบรรยายลักษณะตัวละครของ MPDG ไว้ว่า "สิ่งมีชีวิตที่สดใสและตื้นเขินที่ถือกำเนิดและมีอยู่แต่ในจินตนาการเพ้อ ๆ ของผู้กำกับและคนเขียนบทที่อยากให้บทเรียนแก่เหล่าชายหนุ่มผู้ลุ่มลึกและอ่อนไหวทั้งหลายให้เปิดรับประสบการณ์ชีวิตใหม่ ๆ ปริศนา และการผจญภัยอันไม่มีที่สิ้นสุด" บทบาทของ MPDG นั้นกล่าวได้ว่าเกิดขึ้นเพื่อช่วยเหลือตัวละครชาย โดยที่ไม่มีการใฝ่หาความสุขเป็นของตนเองและไม่มีการพัฒนาเติบโต ดังนั้น ตัวละครชายดังกล่าวจึงขาดการพัฒนาเช่นกัน
"มานิก พิกซี ดรีม เกิร์ล" ได้รับการเปรียบเทียบกับตัวละครขนบนิยมอีกประเภทหนึ่ง คือ "นิโกรมหัศจรรย์" (Magical Negro) ซึ่งหมายถึงตัวละครผิวดำที่ดูเหมือนว่าจะถือกำเนิดขึ้นเพียงเพื่อให้ความช่วยเหลือทางจิตวิญญาณหรือเรื่องเหนือธรรมชาติแก่ตัวละครเอก โดยในทั้งสองกรณีที่กล่าวมา ตัวละครขนบนิยมดังกล่าวจะไม่มีชีวิตส่วนตัวปรากฏให้เห็น และมักปรากฏขึ้นเพียงเพื่อให้บทเรียนชีวิตสำคัญแก่ตัวเอก
ตัวอย่าง

MPDG มักเป็นตัวละครที่ไม่มีพัฒนาการ มีนิสัยแปลกประหลาด และมีลักษณะความเป็นเด็กผู้หญิงสูง โดยมักได้รับบทบาทเป็นคนรักของ ตัวเอก ชายที่มีความอ่อนไหวเศร้าสร้อย ตัวอย่างเช่น ตัวละครของ นาตาลี พอร์ตแมน ในภาพยนตร์เรื่อง การ์เดน สเตท ซึ่งเขียนบทและกำกับโดย แซค บราฟ. โดยนักวิจารณ์ภาพยนตร์ชื่อดัง โรเจอร์ อีเบิร์ต ได้อธิบายถึงตัวละครดังกล่าวไว้ในบทวิจารณ์ว่า เป็นสิ่งมีชีวิตที่มีเฉพาะในหนัง ไม่สมจริง "พร้อมตลอดเวลา" และ "มักน่าปรารถนา"
The A.V. Club ได้จัดประเภทตัวละครของ แคทารีน เฮปเบิร์นใน บริงกิ้ง อัพ เบบี้ (Bringing up baby)  (พ.ศ. 2481) ว่าเป็นหนึ่งในตัวอย่างยุคแรก ๆ ของต้นฉบับตัวละครของมานิก พิกซี ดรีม เกิร์ล ตัวอย่างอื่น ๆ ในยุคหลัง เช่น ออเดรย์ เฮปเบิร์น ใน นงเยาว์นิวยอร์ก (Breakfast at Tiffany's)  โกลดี้ ฮอว์น ใน แค็กตัส ฟลาวเออร์ (Cactus flower)  และ บัตเทอร์ฟลายส อาร์ ฟรี (Butterflies are free) ,  และ บาร์บรา สไตรแซนด์ ใน ว็อทส อัพ, ด็อค? (What's Up, Doc?)  รวมไปถึงตัวละครของโซอี้ เดส์ชาแนลใน ซัมเมอร์ของฉัน 500 วัน ไม่ลืมเธอ (500 Days of Summer)  ที่เรียกได้ว่าเดินตามขนบของ MPDG อย่างครบถ้วน
พอดแคสต์ รายการ ฟิล์มสป็อตติ้ง (Filmspotting)  ได้จัดห้าอันดับสุดยอดมานิก พิกซี ดรีม เกิร์ล โดยมีแขกรับเชิญเป็นเนธาน ราบิน ซึ่งได้เผยอันดับรายชื่อแยกเป็นของตนเอง หนึ่งในนั้นรวมถึงแคทเธอริน (ฌอง มอโร) ใน จูลส์ แอนด์ จิม (Jules and Jim)  จีน (บาร์บารา สแตนวิก) ใน เดอะ เลดี้ อีฟ (The Lady Eve)  ชูการ์ (มาริลิน มอนโร) ใน ซัม ไลค์ อิท ฮอต (Some Like It Hot)  และเจอร์รีย์ เจฟเฟอร์ส (คลอเด็ตต์ โคลแบต์) ใน เดอะ พาล์ม บีช สตอรี่ (The Palm Beach Story)  ตัวอย่างอื่น ๆ ของ MPDG ที่เสนอโดยสื่อต่าง ๆ ยังรวมไปถึงตัวละครของจีน ซีเบิร์ตใน เบร็ธเลส (Breathless)  แบลล์ ในภาพยนตร์การ์ตูนของดิสนีย์เรื่อง โฉมงามกับเจ้าชายอสูร (Beauty and the Beast)  ม็อด ใน แฮโรลด์ แอนด์ ม็อด (Harold and Maude)  และ เพ็นนี เลน ใน ออลโมสต์ เฟมัส (Almost Famous)
ตัวอย่าง > ตัวอย่างค้าน

คลีเม็นไทน์ ตัวละครของ เคต วินสเล็ต ใน อีเทอร์นัล ซันไชน์ ออฟ เดอะ สป็อตเลส มายด์ (Eternal Sunshine of the Spotless Mind)  รับรู้และตอบโต้ขนบของมานิก พิกซี ดรีม เกิร์ล ผ่านคำโต้ตอบกับ โจเอล (จิม แคร์รี่ย์) ว่า: "ผู้ชายหลายคนเหลือเกินคิดว่าฉันเป็นสัญลักษณ์ ว่าฉันจะเติมเต็มพวกเขา หรือว่าฉันจะทำให้เขามีชีวิตชีวา แต่ฉันก็เป็นแค่ผู้หญิงแย่ ๆ คนหนึ่งที่อยากจะหาความสงบเป็นของตัวเอง อย่าเอาปัญหาของตัวเองมาไว้ที่ฉันเลย" แอนนี่ ฮอลล์ จากภาพยนตร์ แอนนี่ ฮอลล์ (Annie Hall)  ยังคงเป็นที่ถกเถียงว่าเป็นตัวละคร MPDG หรือไม่ แม้ว่าจะมีเป้าหมายเป็นของตนเอง โดยไม่ผูกติดกับตัวละครนำชาย
แม้ว่า ซัมเมอร์ (แสดงโดย โซอี้ เดส์ชาแนล) มักจะถูกมองว่าเป็นตัวละคร MPDG ตัวภาพยนตร์เองอาจสามารถตีความได้ว่าเป็นการทำลายโครงสร้างของขนบดังกล่าว ด้วยการแสดงให้เห็นถึงอันตรายจากการเทิดทูนผู้หญิงในฐานะสัญลักษณ์สิ่งของ มากกว่าการให้เกียรติอย่างบุคคลจริงที่มีมุมมองที่ซับซ้อนเป็นของตนเอง ผู้กำกับ มาร์ค เว็บบ์ กล่าวถึงประเด็นนี้ว่า "ใช่ ซัมเมอร์มีองค์ประกอบของมานิก พิกซี ดรีม เกิร์ล - เธอเป็นมุมมองที่แสดงถึงผู้หญิงที่ยังไม่โต เธอคือมุมมองที่ทอมมองผู้หญิง เขามองไม่เห็นความซับซ้อนของเธอ และผลที่ตามมาสำหรับเขาก็คือความผิดหวัง ในสายตาของทอม ซัมเมอร์คือความสมบูรณ์แบบ แต่ความสมบูรณ์แบบนั้นไม่มีมิติตื้นลึกหนาบาง ซัมเมอร์จึงไม่ได้เป็นผู้หญิงคนหนึ่ง เธอเป็นแค่สิ่งที่ผ่านมาแล้วก็ผ่านไป"
ข้อวิจารณ์

จากบทสัมภาษณ์ในนิตยสาร วัลเจอร์ (Vulture)  เกี่ยวกับภาพยนตร์เรื่อง รูบี้ สปาร์คส (Ruby Sparks)  โซอี้ คาซาน นักเขียนบทภาพยนตร์และนักแสดงได้กล่าวถึง MPDG ว่า เป็นการดูถูกดูแคลนและเหยียดเพศหญิง โดยไม่เห็นด้วยว่าตัวละครของเฮปเบิร์นใน บริงกิ้ง อัพ เบบี้ เป็น MPDG: "ฉันคิดว่าการเหมารวมผู้หญิงทุกคนที่มีความแปลกประหลาดทุกคนไปอยู่ใต้กล่องพฤติกรรมเดียวกัน เป็นการลบล้างความแตกต่างของตัวบุคคล"
ในวิดิโอเดือนธันวาคม พ.ศ. 2555 นักวิจารณ์จากเว็บไซต์ ออลมูฟวี่ (AllMovie)  แคมมิลลา คอลลาร์เปิดรับคำจำกัดความดังกล่าวในฐานะคำอธิบายที่ดีของตัวละครหญิงมิติเดียวที่มีหน้าที่เพียงแค่มอบความสุขให้กับตัวละครเอกชาย และไม่มีปัญหาหรือความซับซ้อนเป็นของตนเอง ดังนั้น คำวิจารณ์ในแง่ลบเกี่ยวกับคำจำกัดความนี้จึงมุ่งตรงไปที่นักเขียนที่ไม่ให้ความสำคัญแก่ตัวละครหญิงมากไปกว่าการเป็นไม้ค้ำให้กับตัวละครชาย
แหล่งที่มาอื่น ๆ

Manic Pixie Dream Girl at TV Tropes
แม่แบบ:Stock characters
พระครูนิยุตต์ธรรมกิจ (บุญธรรม ธมฺมปฺปสาโท)

| พระครูนิยุตต์ธรรมกิจ (บุญธรรม ธมฺมปฺปสาโท) |
| --- | --- |
ชื่ออื่น: บุญธรรม กันเพชร
ส่วนบุคคล
เกิด: 21 ตุลาคม พ.ศ. 2440 (82 ปี 135 วัน ปี)
มรณภาพ: 5 มีนาคมพ.ศ. 2523
นิกาย: มหานิกาย
การศึกษา: ม.6  นักธรรมชั้นเอก
ตำแหน่งชั้นสูง
ที่อยู่: วัดเขาแก้ว นครสวรรค์
อุปสมบท: 19 กรกฎาคม พ.ศ. 2461
พรรษา: 61 ปี 229 วัน
ตำแหน่ง: เจ้าอาวาสวัดเขาแก้ว
พระครูนิยุตต์ธรรมกิจ(บุญธรรม ธมฺมปฺปสาโท) ( 21 ตุลาคม พ.ศ. 2440 - 5 มีนาคม พ.ศ. 2523 ) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ เป็นอดีตเจ้าอาวาสวัดเขาแก้ว  อดีตเจ้าคณะตำบลพยุหะ อดีตเจ้าคณะอำเภอพยุหะคีรี
ประวัติ

พระครูนิยุตต์ธรรมกิจ(บุญธรรม ธมฺมปฺปสาโท) นามเดิม บุญธรรม กันเพชร เกิดเมื่อวันที่ 21 ตุลาคม พ.ศ. 2440 ตรงกับวันพฤหัสบดี แรม 11 ค่ำ เดือน 11 ปีระกา ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ  ตำบลพยุหะ อำเภอพยุหะคีรี จังหวัดนครสวรรค์ โยมบิดาชื่อหลวงเพชฎา โยมมารดา นางแย้ม กันเพชร
อุปสมบท

พระครูนิยุตต์ธรรมกิจ(บุญธรรม ธมฺมปฺปสาโท)  ได้อุปสมบท เมื่อวันที่ 19 กรกฎาคม พ.ศ. 2461 ณ พัทธสีมาวัดเขาแก้ว โดยมีพระครูสุนทรธรรมวินิฐ วัดศรีสิทธิการาม จังหวัดชัยนาท เป็นพระอุปัชฌาย์ พระอธิการไข่ วัดอินทาราม เป็นพระกรรมวาจาจารย์ พระปลัดเอี่ยม เป็นพระอนุสาวนาจารย์ ได้ฉายา ธมฺมปฺปสาโท แล้วอยู่จำพรรษาที่วัดเขาแก้วตลอดมา
บั้นปลายสุดท้ายในชีวิต

เข้ารักษาอาการที่โรงพยาบาลศิริราชด้วยโรคปอด จนถึงวันที่ 5 มีนาคม พ.ศ. 2523 เวลาประมาณ 16.00 น. ด้วยอาการอันสงบ
วิทยะฐานะ

นักธรรมชั้นเอก ที่ศูนย์สำนักศึกษาวัดเขาแก้ว
ลำดับสมณศักดิ์

พ.ศ. 2470  ได้รับแต่งตั้งเป็นพระครูวินัยธร
พ.ศ. 2477  ได้รับแต่งตั้งเป็นพระครูสังฆรักษ์
พ.ศ. 2479  ได้รับแต่งตั้งเป็นพระครูปลัด
พ.ศ. 2489  ได้รับแต่งตั้งเป็นพระครูปลัดธรรมจริยวัฒน์
พ.ศ. 2495  ได้รับพระราชสมณศักดิ์เป็น พระครูนิยุตต์ธรรมกิจ สัญญาบัตรชั้นโท
พ.ศ. 2513  ได้รับเลื่อนสมณศักดิ์เป็นพระครูสัญญาบัตร ชั้นเอก
พ.ศ. 2521  ได้รับเลื่อนสมณศักดิ์เป็นพระครูสัญญาบัตร ชั้นพิเศษ
งานการปกครอง

พ.ศ. 2480  ได้รับแต่งตั้งเป็นเจ้าคณะตำบลพยุหะ
พ.ศ. 2502  ได้รับแต่งตั้งเป็นเจ้าคณะอำเภอพยุหะคีรี
พ.ศ. 2503  ได้รับแต่งตั้งเป็นพระอุปัชฌาย์
พ.ศ. 2513  ได้รับการแต่งตั้งเป็นเจ้าอาวาสวัดเขาแก้ว
งานด้านการศึกษา

พ.ศ. 2471  เป็นครูสอนพระปริยัติธรรม
พ.ศ. 2487  เป็นกรรมการสงฆ์ องค์การศึกษาอำเภอ
พ.ศ. 2489  เป็นกรรมการตรวจประโยคนักธรรม
สถานที่ที่เป็นประธานก่อสร้าง

พ.ศ. 2514  ได้สร้างเมรุเตาอบ
พ.ศ. 2516  ซ่อมศาลายาวตีนเขามณฑปวัดเขาแก้ว
พ.ศ. 2517  เปลี่ยนกระเบื้องอุโบสถ
พ.ศ. 2518  ได้สร้างชานมณฑปบน
พ.ศ. 2521 ได้ก่อสร้างวิหารบูรพาจารย์ อันเป็นสถานที่ประดิษฐานพระรูปอดีตเจ้าอาวาส
ประเทศบุรุนดีในโอลิมปิกฤดูร้อน 2012

ประเทศบุรุนดี เข้าร่วมแข่งขันกีฬาโอลิมปิกฤดูร้อน ครั้งที่ 30 ค.ศ. 2012 (พ.ศ. 2555) ที่กรุงลอนดอน สหราชอาณาจักร ระหว่างวันที่ 27 กรกฎาคม - 12 สิงหาคม พ.ศ. 2555 คณะกรรมการโอลิมปิกแห่งชาติบุรุนดีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 3 ชนิดกีฬา ผลการแข่งขันครั้งนี้ประเทศบุรุนดีไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 2 | 3 |
| รวม | 1 | 2 | 3 |
กรีฑา

บทความหลัก: กีฬากรีฑาในโอลิมปิกฤดูร้อน 2012
ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| โอลิเวียร์ อิราบารุตา | 5000 m | 13:46.25 | 13 | Did not advance | Did not advance |
| นักกีฬา | รายการ | รอบคัดเลือก> ระยะทาง | รอบคัดเลือก> อันดับ | ชิงชนะเลิศ> ระยะทาง | ชิงชนะเลิศ> อันดับ |
| --- | --- | --- | --- | --- | --- |
ดูเพิ่ม

ประเทศบุรุนดีในโอลิมปิก
รายชื่อผู้เชิญธงชาติบุรุนดีในโอลิมปิก
รายชื่อนักกีฬาบุรุนดีที่ได้รับเหรียญรางวัลโอลิมปิก